
Z A P I S N I K

34. sjednice Vijeća Mjesnog odbora Resnik, 
održane 29. siječnja 2024., u prostorijama mjesne samouprave MO Resnik, s početkom u 19.00 sati

NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Ivana Holjevac

Predsjedava Dominik Žibrat, predsjednik Vijeća.

Zapisnik vodi: Dominik Žibrat, predsjednik Vijeća Mjesnog odbora Resnik

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat, otvara raspravu o zapisniku s 33. sjednice Vijeća Mjesnog odbora Resnik. 

S obzirom da nema primjedbi Vijeće jednoglasno usvaja zapisnik s 33. sjednice. 
  Na prijedlog predsjednika Vijeće jednoglasno utvrđuje

D N E V N I     R  E D

1. Donošenje Plana potreba za aktivnostima, programima i projektima unapređenja kvalitete života građana Mjesnog odbora Resnik.
1. Aktualna komunalna problematika
1. Razno: izvješća, pitanja i  prijedlozi


Ad 1.) Donošenje Plana potreba za aktivnostima, programima i unapređenja kvalitete života građana Mjesnog odbora Resnik.

Članovi Vijeća uz materijale za sjednicu primili su tablicu za Plan potreba za aktivnostima, programima i unapređenja kvalitete života građana Mjesnog odbora Resnik. 
Nakon kratke rasprave Vijeće jednoglasno donosi sljedeći





	
PLAN 
potreba za aktivnostima, programima i projektima unapređenja kvalitete života građana 
Mjesnog odbora Resnik u 2024.

	
Članak 1. 
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
Članak 2. 
Planirana sredstva iz članka 1. u Mjesnom odboru, u ukupnom iznosu od  3000 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	VATROGASNI PIKNIK

	Opis aktivnosti  
	Manifestacija u organizaciji DVD-a RESNIK-ZAGREB (nešto slično organizirano 2017. godine) u svrhu promocije vatrogasne djelatnosti u lokalnoj zajednici kroz aktivnosti dana otvorenih vrata te druženja na otvorenom. Aktivnosti su usmjerene na provedbu preventivnih mjera zaštite od požara, edukaciju sudionika (članova lokalne zajednice) o mjerama prevencije požara te adekvatnim reakcijama u situacijama rizika ili izloženosti opasnostima uzrokovanim požarom. Uz natjecanja u kuhanju i potezanju užeta koje imaju za cilj poticati suradnju i timski radmeđu sudionicima,tijekom manifestacije dana otvorenih vrata bila bi prikazana demonstracija- pokazna vježba kako ugasiti požar, prezentacija vatrogasne opreme i vozila, te podjela vlastitih edukativnih materijala za djecu i odrasle (letci, bojanke vatrogasne tematike). Organizacija bi uključivala radionice za djecu i mladež, članove DVD-a ali ostalu zainteresiranu djecu i mladež, društvene igre te igra na napuhancu vatrogasne tematike, s ciljem upoznavanja djece i mladeži s terminima: vatra, požar, preventivno djelovanje i vatrogasci. 

	Cilj(evi) aktivnosti 
	Glavni cilj je ponuditi članovima lokalne zajednice koncept društvene manifestacije koja je prvenstveno edukativnog karaktera, s ciljevima upoznavanja članova zajednice s djelatnošću lokalnog DVD-a Resnik- Zageb, disperzije znanja i vještina preventivnog djelovanja svakog člana lokalne zajednice, povezivanja članova lokalne zajednice međusobno, kako bismo premostili posljedice razdoblja pandemije corona virusa koje su značajno narušili socijalnu povezanost i podršku među stanovnicima lokalne zajednice. Jedan od dugoročnih ciljeva Društva je okupiti što veći broj djece i mladeži u strukturirano provođenje slobodnog vremena u sklopu članstva u vatrogasnoj mladeži, stoga su pojedinim aktivnostima manifestacije ciljevi edukacija i animacije djece i mladeži.

	Datum održavanja
	07.09.2024.

	Procijenjena vrijednost  
	2499,95 EUR

	Naziv aktivnosti 
	    DANI OTVORENIH VRATA KUD-a RESNIK
  RESNIČKO BLAGO KROZ STOLJEĆA

	Opis aktivnosti  
	Manifestacija u organizaciji KUD-a Resnik u svrhu promocije djelovanja KUD-a Resnik u lokalnoj zajednici kroz aktivnosti dana otvorenih vrata te zajedničkog druženja. Tijekom manifestacije dana otvorenih vrata bila bi postavljena izložba nošnji i starina kojom bi prikazali nekadašnje običaje i tradiciju,a organizacija bi uključivala izvedbu programa Kud-a kroz pjesmu i ples, radionicu izrade tradicionalnog folklornog nakita, pojedinih starih jela, te radionicu prilagođenu djeci i ostalim posjetiteljima. 

	Cilj(evi) aktivnosti 
	Ciljevi same manifestacije otvorenih vrata, je zbližiti Kud sa lokalnom zajednicom, te približiti rad samog KUD-a, a time potaknuti djecu i odrasle u aktivno uključivanje u sam KUD. Obzirom da je zanimanje za kulturnu scenu u iznimnom opadanju,a pogotovo nakon samog perioda Covida, na taj način bi pokušali očuvati stare običaje i tradicijske vrijednosti od umiranja.

	Datum održavanja
	Veljača-lipanj, 2024.

	Procijenjena vrijednost  
	500,00 EUR

	
	

	Članak 4. 
Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	Članak 5. 
Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 




Ad 2.) Aktualna komunalna problematika.

Predsjednik Vijeća Dominik Žibrat, ukratko izvještava nazočne vijećnike o trenutačnim radovima koji se izvode na području MO Resnik.
	Vijećnici Mjesnog odbora Resnik raspravljaju o trenutno aktualnoj temi izgradnje Centra za gospodarenje otpadom (spalionice) i svih aktualnih sadržaja.
Nakon rasprave vijećnici jednoglasno donose sljedeći 


Z a k l j u č a k  
o protivljenju izgradnje Centra za gospodarenje otpadom (spalionice)

1. Vijeće Mjesnog odbora Resnik oštro se protivi i nije suglasno sa izgradnjom Centra za gospodarenje otpadom (spalionice) u Resniku kao i svih planiranih popratnih sadržaja uključujući energanu, spalionicu otpada, odlagalište opasnog otpada i miješanog komunalnog otpada.
2. Vijeće traži od svih nadležnih gradskih i državnih tijela da se obustave svi postupci u cilju realizacije navedenih projekata kojima bi se znatno narušila kvaliteta života, obezvrijedila imovina i ugrozilo zdravlje građana ovog dijela Grada.
3. Ovaj zaključak dostavlja se Vijeću Gradske četvrti na postupanje.
Ad 3.) Razno: izvješća, pitanja i prijedlozi.

Predsjednik Vijeća Dominik Žibrat, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 19.00 sati.

KLASA: 024-08/24-03/285
URBROJ: 251-13-11-11/006-24-3
Zagreb, 29. siječnja 2024.


Zapisnik sastavio:

Dominik Žibrat


Predsjednik Vijeća Mjesnog odbora

